Versindaba » Blog Archive Digstring. Pieter Odendaal. Die eerste steen : Versindaba
Digstring. Pieter Odendaal. Die eerste steen
Let wel: Hierdie vers was geskryf as opdragvers tydens die huldiging van Adam Small tydens die pasafgelope Versindaba-fees.
Wanneer het jy dié gedig geskryf, Pieter? Hoe het dit ontstaan?
Iewers in Augustus. Ek dink die winde het al in die Vrystaat begin waai en dit was woes reënerig in Stellenbosch. Melt Myburgh het my gevra om die gedig te skryf as deel van 'n kollektiewe huldeblyk aan Adam Small by Versindaba.
Toe't ek maar al Small se boeke gaan lees en besef dat ek nie weet hoe om hom te skryf nie. Ek het hom nooit ontmoet nie, net soos ek nooit die gatkant van apartheid geken het nie. Ek is in 1989 gebore, en my eerste regte herinneringe begin eers na Mandela se vrylating.
Dit het redelik lank gevat om die ding klaar te kry, maar die sperdatum het gehelp. Ek skryf baie stop-en-start, baie fragmentaries. Daar is agt drafts op my rekenaar gestoor. Die groot werk begin as ek die stukkies aan mekaar probeer stik.
Geen wit lig van bo of muse met groot buuste het neergedaal nie. Bloot met my vingers op die keyboard gaan sit, sigur ros, tumi and the volume en liszt opgesit en begin droom.
Ek het baie op ritme en klank gekonsentreer. Dis die eerste gedig wat ek geskryf het deur hoofsaaklik op die musiek van Afrikaans te fokus. Adam Small is 'n meester van luister en hy werk so mooi met klank – die dat ek gevoel het dat ek een van sy belangrikste ordeningsbeginsels wil gebruik om die gedig te skryf.
Het jy die vers gedurende sy vormingsproses aan iemand gewys en of bespreek? Is daar iemand (of instansie) wat jy as klankbord gebruik terwyl jy aan 'n vers werk?
Ek het die gedig een of twee keer opgevoer voor my podiumdigter-vriende en hulle het baie gehelp om as klankbord te dien. Annel Pieterse het ook geluister en die regte vrae gevra. En ek het dit vir myself voor die spieël gelees. Dit help baie.
Wel, die gedig is nie gepubliseer nie, maar is by Versindaba opgevoer as deel van die huldeblyk aan Small, soos ek hierbo gesê het. Ek is nog nie seker of die gedig regtig goed op papier werk nie.
My oupa is nie dood die jaar toe my pa begin skiet het nie. Dit was eers later, maar ek het van die reël gehou, so ja. Die res is alles waar, soort van.
Oor hoe moeilik dit vir my is om vir en oor Adam Small te skryf en hoe moeilik dit vir my is om te skryf oor 'n geskiedenis wat ek nie self deurleef het nie. Ag, en oor wat klippe alles kan doen om mense van mekaar te skei.
Small se werke, veral sy eerste publikasie, Die eerste steen, wat in die fifties verskyn het en 'n redelik emosionele, maar ook onthutsende en ontstellende, aanklag teen apartheid is. Hy is werklik 'n profeet – hy't voorspel hoe ons menswees van ons af weggevat sou word in hierdie land.
Terwyl ek in die wêreld van die halfgeboude gedig is, dink ek nie aan enige toekomstige bewoners nie. Maar as ek later weer terugkeer om verder daaraan te skaaf, dink ek gewoonlik eers aan die volgende mense: My gesin en my vriende wat Afrikaans kan verstaan. Dan dink ek aan my ander vriende wat gaan luister na die musiek in die gedig omdat hulle nie die taal verstaan nie. Ek dink ook aan Charl-Pierre Naudé se woorde oor Afrikaans: "Afrikaans' most noticable – and most denied – facet is that it is an inherently mixed culture, coloured and white. The entire culture is pinned onto this tragic divide, like tatters on a skeleton. It will take time to heal, if it ever will. Indeed, the culture of Afrikaans is a Siamese twin that got seperated very badly, and should never have lived. For which half am I writing, then? Sometimes I fell like the shattered mother insisting to love something unlovable because it is my inalienable right to do so." (Uit: Imagine Africa, saamgestel deur Breyten Breytenbach)
Dis die eerste opdragvers wat ek geskryf het en verskil ook in die sin dat dit die eerste gedig is waarvoor ek so baie vooraf leeswerk gedoen het.
Die taal. Die klanke. Die tematiek wat dit aanspreek. Die kern van geweld waarom dit alles draai.
Sien, dis daar waar 'n sluitingsdatum baie handig te pas kom. Jy's bloot 'n surrogaatmoeder en daar's 'n streng delivery-tyd ter sprake.
Ja. Ek het baie positiewe terugvoer en insiggewende kommentaar gekry. En die ou in die spieël het ook die vers gelike.
Dit was eintlik 'n liriek gewees. Oor visse wat heeldag lank in die see rondswem. Die liedjie was oukei, maar die woorde het swaar op 'n Christelike kinderliedjie-interteks gesteun en ek kan net die eerste vers onthou. Ook maar goed so.
Die visse swem die visse swem
o die visse swem
hulle swem na hulle gate
en hulle eet hulle kos
o die visse swem.
Tags: Pieter Odendaal
Friday, October 14th, 2011 | Digstring, Onderhoude.
2 Kommentare op "Digstring. Pieter Odendaal. Die eerste steen"
October 18th, 2011 at 16:23
Dankie Pieter, mooi stories. Ek weet ook toevallig van 'n liriekkompetisie waarvoor jy "Die visse" kan inskryf 🙂
Pieter Odendaal aan Mandela: ons het jou naam as breekwater teen die storms van verneukery ingespan | NB :
December 18th, 2013 at 14:33
[…] het twee jaar gelede opslae gemaak met 'n gedig aan Adam Small wat die bekroonde digter tot so 'n mate geroer het dat hy weer terug gekeer het na die […]